Ciucă: Îi rog pe cei care donează să acceseze platforma "Ucraina – Împreună ajutăm mai mult".
Premierul Nicolae Ciucă face apel la cei care vor să doneze pentru Ucraina să acceseze platforma "Ucraina – Împreună ajutăm mai mult". Un prim transport va pleca duminică spre Ucraina. De asemenea, premierul le cere tuturor membrilor Cabinetului şi instituţiilor implicate să fie în măsură să asigure continuitatea serviciului 24 de ore.
Premierul Nicolae Ciucă face apel la cei care vor să doneze pentru Ucraina să acceseze platforma "Ucraina – Împreună ajutăm mai mult". Un prim transport va pleca duminică spre Ucraina. "La nivelul Guvernului funcţionează o platformă pe care s-au înscris aceşti donatori, aceşti oameni de bine, şi în momentul de faţă am reuşit să gestionăm şi să coordonăm toate aceste materiale şi echipamente şi începând din această seară vom avea un prim transport care va pleca spre Ucraina. În continuare îi rog pe toţi cei care vor să facă acest gest de solidaritate să acceseze această platformă şi în felul acesta vom putea să direcţionăm toate aceste ajutoare acolo unde este nevoie şi într-un mod cât se poate de bine coordonat şi gestionat", a declarat duminică premierul, înaintea şedinţei de Guvern.Totodată, Ciucă le cere tuturor membrilor Cabinetului să continue să ia măsuri concrete şi într-un timp cât mai scurt "pentru a putea să gestionăm această situaţie începând de la punctele de trecere a frontierei până la cele mai mici detalii în interiorul ţării".De asemenea, premierul le cere tuturor membrilor Cabinetului şi instituţiilor implicate să fie în măsură să asigure continuitatea serviciului 24 de ore.Platforma "Ucraina – Împreună ajutăm mai mult" este accesibilă începând de sâmbătă şi centralizează ofertele de ajutor pentru Ucraina.